open-index/open-wikipedia-markdown huggingface dataset:
Hurraa! Me teemme laivoja

**Hurraa! Me teemme laivoja** on suomalaislaulaja Antti Hammarbergin eli Irwin Goodmanin 24. ja toiseksi viimeinen studioalbumi, joka julkaistiin alkuvuodesta 1990. Levyn tunnetuimpia kappaleita ovat nimikappale ”Hurraa! Me teemme laivoja”, juopporakkaudesta kertova ”Pilsneripusu” sekä ”Koko elämä on blues” ja ”On Suomi kiinni”, joista kahta jälkimmäistä on kierrätetty tiiviisti Irwinin kokoelmalevyillä. Sanoittaja Vexi Salmi on pitänyt ”On Suomi kiinni” -kappaletta levyn parhaimpana kappaleena ja koko Irwinin myöhäistuotannon helmenä.

Levyltä julkaistiin kaksi singleä, joista ”Hurraa! Me teemme laivoja / Pilsneripusu” -single nousi suosituksi ja etenkin A-puolesta tuli hittikappale. Toinen single ”Neito kaunoinen / Taivaan tuuliin” ei saavuttanut edellisen singlen kaltaista suosiota.

Albumi julkaistiin Gold Disc -levymerkillä vinyylilevynä ja C-kasettina sekä CD-levynä Flamingo-levymerkillä.

## Tuotantovaihe
Edellisen albumin saavuttaneen suosion myötä uutta albumia alettiin suunnitella ja kappaleet olivat valmiina jo marraskuussa 1989. Tällöin Kassu Halosen johdolla tehtiin jo taustanauhoitukset Takomo-studioilla. Irwin ehti laulaa muutaman kappaleen, ennen kuin hänen äänensä petti. Suurin osa laulunauhoituksista jouduttiin nauhoittamaan vasta joulun alla.

## Kappaleet
Kaikkien kappaleiden sovitukset tehnyt Kalervo Halonen.

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Tekijät
### Muusikot
* Irwin Goodman – laulu
* Juha Björninen, Janne Louhivuori ja Jarmo Nikku – kitarat
* Kassu Halonen – kapellimestari, kosketinsoittimet, taustalaulu
* Esa Kaartamo, Kim Lönnholm ja Pave Maijanen – taustalaulu
* Jari Heino – basso
* Keimo Hirvonen – rummut

### Tuotanto
* Juha Laakso – äänitys (Takomo-studiot)
* Esa Rajamäki – valokuva (Q-studio)
* Kassu Halonen & Vexi Salmi – tuottajat

## Painosluettelo

## Arvioita
Juha Rantala kuvaili kirjassaan *Irwin Goodman – Vain elämää – Musiikillinen elämäkerta* albumia kokonaisuutena viisi vuotta aiemmin ilmestyneen *[[Dirly dirly dee]]* -albumin ohella Irwinin myöhäiskauden tasokkaimmaksi albumiksi. Hänen mukaan levyltä puuttuu selkeät hittikappaleet, mutta niiden puuttuessa myös täytekappaleilta on vältytty. Sisällöllisesti Rantala pitää albumia hyvin samankaltaisena edellisen *[[Vuosikerta -89]]* -levyn kanssa, mutta albumi onnistuu edellistä huolellisemmin ja kypsemmin säilyttämään tasonsa.

Sanoittaja Vexi Salmen mukaan ”paria poikkeusta lukuunottamatta Irwinin tulkinnoissa on kuultavissa väsymystä ja hän lauloi vanhasta tottumuksesta, eikä jaksanut enää kiinnostua lopputuloksesta”.

## Lähteet
* 

### Viitteet
Lentopallon Mestaruusliiga

**Lentopallon Mestaruusliiga** on Suomen Lentopalloliiton ylläpitämä lentopallon korkein sarjataso.

*Lentopallon Mestaruusliiga (miehet)
*Lentopallon Mestaruusliiga (naiset)
Lichtspielhaus

**Lichtspielhaus** on saksalaisen industrial metal -yhtye Rammsteinin 1. joulukuuta 2003 julkaisema musiikki-DVD. DVD:n kesto on 210 minuuttia. DVD koostuu enimmäkseen Rammsteinin julkaisemista musiikkivideoista vuosilta 1995–2002. Musiikkivideot ovat yhtä poikkeusta lukuun ottamatta (Stripped on julkaistu vain singlenä) yhtyeen kolmelta ensimmäiseltä studioalbumilta, jotka ovat Herzeleid, Sehnsucht ja Mutter. DVD sisältää lisäksi taltiointeja Rammsteinin konserteista kymmenen kappaleen verran ja making of -katsaukset videoista Du hast, Du riechst so gut '98, Sonne, Links 2-3-4 ja Ich will. Lisäksi mukana on TV-trailereita ja haastatteluja.

## Musiikkivideot

* Du riechst so gut
* Seemann
* Rammstein
* Stripped
* Du hast
* Engel
* Du riechst so gut '98
* Links 2-3-4
* Mutter
* Ich will
* Sonne
* Feuer frei!

## Arvostelut
* Imperiumi: 9+/10

## Lähteet
*www.rammstein.com
Robert Rodriguez

**Robert Anthony Rodriguez** (s. 20. kesäkuuta 1968) on yhdysvaltalainen elokuvaohjaaja. Hän syntyi San Antoniossa, Texasissa, ja opiskeli Texasin yliopistossa Austinissa. Hänet tunnetaan tuottavista, suurta yleisöä miellyttävistä, suhteellisen pienen budjetin independent- sekä studioelokuvista. Rodriguezilla on meksikolaiset sukujuuret, ja Texasin ohella hänen elokuviensa näyttämönä toimiikin usein Meksiko.

Rodriguezin tunnetaan *[[Spy Kids]]* -lastenelokuvistaan (2001, 2002 & 2003), mutta myös väkivaltaisista ja arvostetuista toimintaelokuvistaan, kuten *[[Sin City (elokuva)|Sin City]]* (2005), *[[Hämärästä aamunkoittoon]]* (1996) sekä *[[Mariachi-trilogia|Mariachi]]*-trilogian (Myös nimellä Meksiko-trilogia) elokuvat *[[El Mariachi]]* (1992), *[[Desperado (elokuva)|Desperado]]* (1995) ja *[[Once Upon a Time in Mexico]]* (2003).

Rodriguez on ohjaaja Quentin Tarantinon ystävä. He tutustuivat 1992 elokuvafestivaaleilla, joilla esitettiin Tarantinon esikoiselokuvaa *[[Reservoir Dogs]]* ja Rodriguezin esikoiselokuvaa *El Mariachi*. Myöhemmin he ovat tehneet yhteistyötä keskenään joissakin elokuvissa. Tarantino on esiintynyt pienissä rooleissa kahdessa Rodriguezin elokuvassa: "Pick-Up-Guyn" roolissa Rodriguezin elokuvassa *Desperado* ja elokuvassa ** hän esitti sotilasta, joka aikoo raiskata elokuvan sankarittaren. Tarantino on myös ohjannut yhden kohtauksen Rodriguezin *Sin City* -elokuvasta. Vastavuoroisesti Rodriguez on säveltänyt teemamusiikin Tarantinon *[[Kill Bill: Volume 2]]* -elokuvaan.

## Filmografia

## Aiheesta muualla
Abramsby

**Abramsby** on Kirkkonummen kunnan alueella oleva pienikokoinen, 12 asukkaan kylä. Kylä sijaitsee Finnträsk-nimisen järven ja Espoonlahden välissä. Lähin asutuskeskus on Masalassa, jonne kuljettaessa matkaa kertyy noin seitsemän kilometriä.

Kylän suurimpiin matkailuvaltteihin kuuluu Sarfvikin golfkenttä, joka on aivan kylän vierellä.

Abramsbyn tunnettuja entisiä ja nykyisiä asukkaita ovat muun muassa professori Kimmo Nuotio, kirjailija Paavo Rintala ja professori, valokuvaaja Jan Kaila.
Santa Clara

**Santa Clara** on yleinen kaupungin nimi:

* Kuuba
**Santa Clara, Villa Clara
*Meksiko
**Santa Clara, Durango
**Santa Clara del Cobre, Michoacán
*Portugali
**Santa Clara, Coimbra
**Santa Clara, Ponta Delgada
*Yhdysvallat
**Santa Clara County, Kalifornia
**Santa Clara, Kalifornia
**Santa Claran yliopisto
**Santa Clara, New York
**Santa Clara, Utah

*Santa Clara on myös saari Juan Fernándezin saaristossa
Spiegelmanin hirviö

**Spiegelmanin hirviöksi** kutsutaan RNA-juostetta, joka koostuu vain 218 emäksen kääpiöperimästä, ja joka pystyy kopioitumaan. Sen kehitti University of Illinois’ssa työskentelevä Sol Spiegelman.

Kokeessa vietiin yksinkertaisen RNA-viruksen (Qβ) RNA:ta RNA:n omaa replikaatioentsyymiä sisältävään nesteeseen. Lisäksi koeputkessa oli sopivia raaka-aineita, suoloja sekä ravinteita. Järjestelmä tuotti paljaita RNA-juosteita. Sen jälkeen Spiegelman eristi syntetisoimaansa RNA:ta, ja pani sen erilliseen liuokseen ja antoi sen taas monistua. Sen jälkeen hän eristi taas tätä RNA:ta ja toisti prosessia edelleen vaiheiden sarjassa.

Nopeimmin kopioituva RNA selvisi voittajaksi ja siirtyi sarjan "seuraavaan sukupolveen". Tässä eristämisprosessi korvasi darwinistisen evoluution perustana olevan kilpailun, ja se vaikutti suoraan RNA:han. Odotusten mukaan kopioitumisessa tapahtui virheitä ja ne pudottivat taakaksi osoittautuneita perimän osia pois. Nopeimmin kopioituvat RNA-molekyylit alkoivat dominoida muita, koska niitä oli enemmän ja kokeen edetessä 74 sukupolven jälkeen 4&nbsp;500 nukleotidiemästä käsittänyt RNA-juoste oli muuttunut 220 emäksen kääpiöperimäksi. Koska siinä ei ollut turhaa perimää ja se kopioitui erittäin nopeasti, sitä alettiin kutsua Spiegelmanin hirviöksi.

Myöhemmin Nobel-palkittu professori Manfred Eigen kollegoineen toisti kokeen, hieman eri asetelmin, ja he huomasivat että ainoastaan yksi RNA-molekyyli aloitti liuoksessa "väestöräjähdyksen". He myös vakuuttuivat, että näkivät spontaanin RNA-juosteiden synteesin perusaineisosista, kun ainuttakaan viruksen RNA-molekyyliä ei ollut liuoksessa.

Kokeet eivät kuitenkaan todista empiirisesti, miten luonto siirtyi elottomista aineista elämään. Ne olivat monimutkaisia ja kaukana oletetun varhaisen Maan olosuhteista. Lisäksi Spiegelman kokeissaan eristi RNA:n RNA-viruksesta, jota joidenkin mielestä voidaan pitää elävänä oliona.

## Katso myös
*RNA-maailma

## Lähteet
*Paul Davies – The Fifth Miracle (suom: Viides ihme: Elämän syntyä etsimässä)
*Kacian et al. (1972) ''A Replicating RNA Molecule Suitable for a Detailed Analysis of Extracellular Evolution and Replication''. Proc Natl Acad Sci U S A. 69(10): 3038–3042. (alkuperäisjulkaisu) 
*Oehlenschläger & Eigen (1997) ''30 Years Later &ndash; a New Approach to Sol Spiegelman's and Leslie Orgel's in vitro EVOLUTIONARY STUDIES Dedicated to Leslie Orgel on the occasion of his 70th birthday''. 	Origins of Life and Evolution of Biospheres '''27''', 437
Hämärästä aamunkoittoon

**Hämärästä aamunkoittoon** () on Robert Rodriguezin ohjaama ja Quentin Tarantinon käsikirjoittama toiminta- ja kauhuelokuva vuodelta 1996. Elokuvan pääosissa esiintyvät Harvey Keitel, Quentin Tarantino ja George Clooney.

Tarantinon ja Clooneyn esittämät vankikarkuriveljekset ottavat pakoretkellä mukaansa Harvey Keitelin esittämän entisen papin ja tämän kaksi lasta. He selviytyvät rajan yli ja etsivät tiensä Titty Twister -nimiseen baariin, jonka henkilökunta osoittautuu verenhimoisiksi vampyyreiksi.

## Rooleissa

## Lähteet
Hiippakuntakokous

**Hiippakuntakokous** oli ennen vuotta 2004 toiminut jokaisessa Suomen ev.-lut.kirkon hiippakunnassa vuosittain maalikkojen vuosittain kokoontuva maalikkojen ja pappien kokous, jonka tarkoituksena oli kirkkolain mukaan edistää kirkollista työtä hiippakunnassa. Hiippakuntakokouksen korvasi vuoden 2004 hiippakuntahallintouudistuksessa hiippakuntavaltuusto.

Hiippakuntakokousta kuvataan tässä sellaisena kuin se oli vuoden 1994 kirkkojärjestyksessä (19 luvun 12 - 17 §).

## Jäsenet

Hiippakuntakokouksen jäseniä olivat

*tuomiokapitulin jäsenet;
*hiippakunnasta kirkolliskokoukseen ja kirkkohallitukseen valitut edustajat;
*pappisedustajat, joita valittiin yhtä monta kuin hiippakunnassa on rovastikuntia;
*maallikkoedustajat, joita valittiin kaksi kertaa niin monta kuin hiippakunnassa on rovastikuntia.

Maallikkoedustajan tuli olla vaalikelpoinen seurakuntansa luottamustoimeen. Maallikkoedustajat valittiin rovastikunnittain tuomiokapitulin määräämän jaon mukaan. Kukin rovastikunta sai yhden paikan ja muut paikat jaettiin rovastikuntien kesken niiden väkiluvun osoittamassa suhteessa.

Äänioikeus maallikkoedustajien vaalissa oli valitsijoilla, joita kirkkovaltuusto tai seurakuntaneuvosto valitsi yhden seurakunnan väkiluvun kutakin alkavaa 5000 henkeä kohti. Varahenkilöitä valittiin kolme.

Pappisedustajien vaalissa äänioikeutettuja olivat hiippakunnan papit.

## Kokoontuminen

Hiippakuntakokoukset kokoontuivat harvoin, mutta niillä oli laaja lausunnonanto-oikeus kirkolliskokouksen käsiteltäväksi tulevissa asioissa. Sen kutsui koolle piispa. Piispa toimi kokouksen puheenjohtajana. Varapuheenjohtajana toimi toimikaudeksi valittu maallikkoedustaja.

Kokoustyöskentelyä varten kokous hyväksyi itselleen työjärjestyksen.

## Aloiteoikeus

Hiippakuntakokouksen käsiteltäväksi asioita saivat esittää tuomiokapituli, rovastikuntakokous ja hiippakuntakokouksen jäsen. 

## Tehtävät

Hiippakuntakokouksen tarkoituksena oli *edistää kirkollista työtä hiippakunnassa*. Käytännössä sen merkittävin tehtävä oli käsitellä rovastikuntakokousten sille lähettämiä aloitteita, jotka koskivat hiippakunnallista työtä tai kirkon järjestysmuodon muuttamista. Hiippakuntakokouksella oli oikeus tehdä aloitteita kirkolliskokoukselle.

Hiippakuntakokous asetti hiippakunnallista työtä varten toimikuntia. 

Hiippakunnasta kirkkohallitukseen valittavan määräaikaisen jäsenen vaalia varten hiippakuntakokous asetti ehdolle kolme maallikkoa. Valinnan suoritti kirkolliskokous. 

## Katso myös
* Hiippakunta
* Hiippakuntavaltuusto
* Tuomiokapituli
Jacqueline du Pré

**Jacqueline Mary du Pré** (26. tammikuuta 1945 – 19. lokakuuta 1987) oli englantilainen sellisti. Du Pré tunnustetaan yhdeksi maailman parhaista sellisteistä. Hänen menestyksekäs uransa päättyi kuitenkin MS-tautiin vuonna 1973.

Du Pré opiskeli muun muassa William Pleethin, Mstislav Rostropovitšin ja Paul Tortelierin johdolla. Kansainvälisen maineen hän sai vuoden 1965 levytyksellään EMI-yhtiölle Lontoon sinfoniaorkesterin kanssa. Hän työskenteli läpi uransa kaikkein kuuluisimpien orkestereiden, kuten Berliinin filharmonikkojen, Lontoon filharmonisen orkesterin ja Los Angelesin filharmonikkojen, sekä säveltäjien, kuten John Barbirollin ja Leonard Bernsteinin, kanssa.

Du Pré sai vuonna 1976 Brittiläisen imperiumin upseerin (OBE) arvonimen.

Du Pré oli naimisissa kapellimestari Daniel Barenboimin kanssa. Du Prén elämästä on tehty elokuva *[[Hilary ja Jackie]]* (1998) hänen veljensä Piersin ja sisarensa Hilaryn muistelmien pohjalta.

Du Pré esiintyi Christopher Nupenin musiikkidokumenttielokuvassa "the trout" (Schubertin Forelli-kvintetto v. 1969). Muut esiintyjät: Daniel Barenboim, Itzhak Perlman, Pinchas Zukerman, Zubin Mehta.

## Aiheesta muualla

*Fanisivut
Eero Remes

**Eero Remes** (s. 15. heinäkuuta 1985) on suomalainen motocross- ja endurokuljettaja. Hän on kolminkertainen enduron maailmanmestari. Vuosina 2015 ja 2016 Remes voitti enduron maailmanmestaruuden E1-luokassa Tm racing -merkkisellä moottoripyörällä ja vuonna 2018 E2-luokassa. Hän on myös moninkertainen motocrossin SM-mitalisti.

Motocrossissa MM-pisteitäkin napannut Remes vaihtoi vuonna 2008 pääpainon motocrossista enduroon ja ajaa vuodesta 2019 lähtien Yamahan tiimissä enduron MM-sarjaa. 

Remes asuu Järvenpään Nummenkylässä. Hän edustaa Tuusulan Moottorikerhoa.

## Saavutuksia

**2018**
*Enduron E2-luokan maailmanmestaruus

**2017**

*PäijänneAjo E2-luokka/Yleiskilpailun voitto (ensi kerta MM-osakilpailuna)
*Enduron E2-luokan MM-pronssi

**2016**

*Enduro E1-luokan maailmanmestaruus

**2015**

*Enduro E1-luokan maailmanmestaruus

**2007**
*Motocross MX1 – SM-hopeaa 
*Motocross MM Irlanti – 1. erä 14, 2. erä 18.

**2006**   
* Motocross MX1 – SM-kultaa
* Motocross MX2 – SM-kultaa
* Motocross joukkue – SM-hopeaa
* Motocross MM Ruotsi – 1 erä: 14, 2 erä: 19 

**2005**   
* Motocross 125 cc – SM-kultaa
* Motocross A/avoin – SM-pronssia 
* Enduro nuoret (alle 20-v) – SM-kultaa, Endurojoukkue SM-hopeaa
* Enduro Six Days nuorten joukkue – MM-pronssia
* Saku Favor Off Road – 1.

**2004  ** 
* Motocross 125 cc – SM 7
* Motocross A/avoin – SM 7
* Enduro nuoret – SM 1

**2003**   
* Motocross 125 cc – SM 7
* Epävirallinen nuorten MM 125 cc Hollannissa – 1. 

**2002**   
* Motocross nuoret (alle 20-v) – SM 4
* Motocross 125 cc – SM 8  

## Lähteet

## Aiheesta muualla
*Eero Remes  endurogp.org
Sean Biggerstaff

**Sean Biggerstaff** (s. 15. maaliskuuta 1983, Glasgow, Skotlanti) on skottilainen näyttelijä. Tunnetuimman roolinsa hän on tehnyt Oliver Woodina elokuvissa *[[Harry Potter ja viisasten kivi (elokuva)|Harry Potter ja viisasten kivi]]* sekä *[[Harry Potter ja salaisuuksien kammio (elokuva)|Harry Potter ja salaisuuksien kammio]]*. Kolmannessa Potter-elokuvassa hän ei enää näytellyt, koska hänen roolihahmonsa ei ajan rajallisuudesta johtuen sopinut tarinaan mukaan. Sean näyttelee myös elokuvassa Harry Potter ja Kuoleman Varjelukset.

Biggerstaff on näytellyt myös mm. televisiosarjoissa *Talvivieras* ja *Kaarle II - monarkki myrskyssä*.

## Aiheesta muualla
* ''Sean Biggerstaff'' - virallinen kotisivu
*
Novara

**Novara** on kaupunki Italian Piemonten alueella Novaran maakunnassa Milanon länsipuolella. Se on Novaran maakunnan pääkaupunki. Novarassa on arviolta 104&nbsp;380 asukasta (vuonna 2015) ja kaupungin pinta-ala on 103,02 neliökilometriä. 

Novarassa on käyty merkittäviä taisteluita vuosina 1513 ja 1849. Kaupunkilaisia työllistävät kemian- ja metalliteollisuus sekä leikkikalutehdas.  

## Lähteet

## Aiheesta muualla

* Kaupungin internetsivut
Alppirautiainen

**Alppirautiainen** (*Prunella collaris*) on pieni varpuslintu, ja nimensä mukaisesti se asuu vuorilla.

## Koko ja ulkonäkö
Pituus 15–17,5&nbsp;cm, siipien kärkiväli 30–32,5&nbsp;cm ja paino 25–43 g. Ulkomuodoltaan alppirautiainen on kuin iso ja tukeva rautiainen. Sukupuolet ovat samannäköisiä.

## Esiintyminen
Keski- ja Etelä-Euroopan vuoristoseudut, yleensä 1&nbsp;800–3&nbsp;000 metrin korkeuksilla. Alppirautiainen elää myös Turkissa ja siitä itään Iraniin. Lajin päälevinneisyysalue on Keski- ja Itä-Aasiassa Himalajalta Kiinaan, Koreaan ja Japaniin. Lajista tunnetaan lähes kymmenen alalajia. Se on pääasiassa paikkalintu, joka talven tullen laskeutuu alemmas vuorenrinteiden vähemmän lumisiin oloihin. Euroopassa elää 200&nbsp;000–330&nbsp;000 yksilöä.

Lajia tavataan Suomessa harvoin, vuoden 2006 loppuun mennessä on tehty vain neljä havaintoa, joista ensimmäinen Lågskärillä 1978. Tapaamispaikat ovat olleet ulkomeren saaria.

## Elinympäristö
Alppirautiaiset elävät korkealla vuoristossa, tavallisesti 1&nbsp;800–3&nbsp;000 metrin korkeudella, mutta laji on tavattu Mount Everestillä 8&nbsp;000 metrin korkeudella. Ne viihtyvät aukeilla, kivikkoisilla niityillä ja kedoilla puurajan yläpuolella, usein lumisilla rinteillä.

## Lisääntyminen

Kuppimainen pesä sijaitsee kiven- tai kallionhalkeamassa tai kivikossa. Naaras munii tavallisesti kolme tai neljä munaa, joita molemmat puolisot vuorotellen hautovat, yhteensä noin kaksi viikkoa. Molemmat emot hoitavat poikasia, jotka lähtevät pesästä lentokyvyttöminä noin 16 päivän ikäisinä.

## Ravinto
Alppirautiaiset syövät pääasiassa hyönteisiä ja muita pieniä selkärangattomia sekä siemeniä.

## Lähteet

## Aiheesta muualla
* Karhu, Heikki, Helstola, Jari & Kauppinen, Sakari 1979: Alppirautiainen *Prunella collaris** ensi kertaa Suomessa. - Lintumies 1.1979 s. 38-39. LYL.
*
Reggio di Calabria

**Reggio di Calabria** (myös **Reggio Calabria**) on Italian Calabrian alueen vanhin ja suurin kaupunki Italian mannermaan saappaankärjessä Messinansalmen rannalla. Kaupungissa on noin  asukasta. Se on Reggio Calabrian metropolikaupungin pääkaupunki. Kaupunki on liikenteellinen portti mantereelta Sisiliaan.

## Historia
### Antiikki

Antiikin *Rhegion* oli kreikkalainen siirtokunta, joka perustettiin noin vuonna 720 eaa. Se oli koko Magna Graecian eli Suur-Kreikan varhaisimpia kreikkalaiskaupunkeja ja strategisen sijaintinsa ansiosta yksi alueen tärkeimpiä. Rooman valtakunnan aikana kaupunki tunnettiin nimellä *Rhegium* tai *Rhegium Julium*.

### Myöhempi historia

Vuonna 410 jaa. Rhegium oli päätepiste Alarikin etenemiselle Italiassa, tämän vallattua Rooman jälkeen Campanian, Lucanian ja Bruttiumin. Vallattuaan kaupungin hän yritti valloittaa sieltä käsin myös Sisilian, mutta epäonnistui tässä ja peräytyi Consentiaan, jossa kuoli. Kaupungilla oli merkittävä rooli edelleen gootteja vastaan käydyissä goottisodissa. Totila valtasi sen vuonna 549 ennen Sisilian sotaretkeään.

Myöhemmin Bysantin valtakunta valtasi Rhegiumin itselleen muun eteläisen Italian ohella. Välillä kaupunki oli saraseenien valtaamana. Normannit valtasivat kaupungin vuonna 1060 Robert Guiscardin johdolla. Myöhemmin siitä tuli osa Napolin kuningaskuntaa.

Reggio di Calabrian seudulla on ollut useita maanjäristyksiä, vakavimmat niistä vuosina 1783 ja 1908. Vuoden 1908 maanjäristyksessä kaupunki tuhoutui pahoin ja sitä uudistettiin sen jälkeen paljon. Lokakuussa 1953 kaupungin alueella oli kaatosateita, joiden aiheuttama tulva aiheutti yli 70 ihmisen kuoleman ja laajoja tuhoja.

## Nähtävyyksiä
* Anjou-suvun rakennuttama linna 1400-luvulta.
* Reggio di Calabrian katedraali (*Duomo di Reggio Calabria*).
* Magna Graecian kansallismuseo, *Museo nazionale della Magna Grecia*, jossa on nähtävillä Magna Graecian historiaa sekä kuuluisat Riacen pronssipatsaat.

## Urheilu
Jalkapalloseura Reggina Calcio pelaa Italian kolmanneksi korkeimmalla sarjatasolla Serie C:ssä.

## Lähteet

## Aiheesta muualla
Heksakloorietaani

**Heksakloorietaani** (C2Cl6), josta käytetään myös nimiä **perkloorietaani** ja **hiiliheksakloridi**. Heksakloorietaani on olomuodoltaan väritöntä kiteistä ainetta, jolla kamferimainen haju. Heksakloorietaanin rakennekaava on Cl3CCCl3, moolimassa 236,74 g/mol, härmistymislämpötila 183–185&nbsp;°C, tiheys 2,09 g/cm3 ja CAS-numero 67-72-1. Heksakloorietaani ei liukene veteen, mutta liukenee alkoholiin ja eetteriin.

Heksakloorietaania muodostuu tetrakloorieteenin ja tetrakloorietaanin valmistuksen sivutuotteena kloorattaessa hiilivetyjä. Sitä voidaan valmistaa myös klooraamalla tetrakloorieteeniä käyttämällä rauta(III)kloridia katalyyttinä. Yhdiste on myrkyllistä, minkä vuoksi sen käyttö on vähentynyt ja nykyään sitä käytetään lähinnä metallikloridien ja fluorihiilivetyjen valmistamiseen. Aikaisemmin sitä käytettiin myös kumien valmistuksessa.

## Lähteet

## Muita kloorietaaneja
*1-kloorietaani eli etyylikloridi
*1,1-dikloorietaani
*1,2-dikloorietaani
*1,1,1-trikloorietaani
*1,1,2-trikloorietaani
*1,1,1,2-tetrakloorietaani
*1,1,2,2-tetrakloorietaani
*pentakloorietaani

## Aiheesta muualla
*
*Kemian työsuojeluneuvottelukunta (KETSU): Heksakloorietaani 
*PubChem: Hexachloroethane 
*ChemBlink: Hexachloroethane
The Bravery

**The Bravery** yhdysvaltalainen rock-yhtye, joka perustettiin on New Yorkissa vuonna 2003. 

The Bravery teki ensiesiintymisensä kesällä 2003. Yhtye sai nopeasti levytyssopimuksen ja debyyttialbumi *The Bravery* julkaistiin maaliskuussa 2005. Yhtye teki kevään aikana kiertueen Ashin kanssa. 

Kesäkuun 2005 Spin-lehden artikkelin mukaan The Braveryn laulaja Sam Endicott ja kosketinsoittaja John Conway olivat aiemmin toimineet Jonathan Togon kanssa Skabba the Hutt -nimisessä yhtyeessä. 

The Bravery esiintyi 26. kesäkuuta 2005 Glastonbury Festivalilla Englannissa. Yhtye lämmitteli Depeche Modea vuosien 2005–2006 *Playing the Angel* -kiertueella. 

## Jäsenet
* Sam Endicott – laulu, kitara
* Michael Zakarin – kitara, taustalaulu
* Mike Hindirt – basso, taustalaulu
* John Conway – koskettimet, syntetisaattori, taustalaulu
* Anthony Burulcich – rummut, taustalaulu

## Diskografia
### Albumit
* *The Bravery* (2005)
* *The Sun and the Moon* (2007)
* *Stir The Blood* (2009)

### Singlet
* ”An Honest Mistake” (2005)
* ”Fearless” (2005)
* ”Unconditional” (2005)
* ”No Brakes” (2005)
* ”Time Won't Let Me Go” (2007)
* ”Believe” (2007)

## Aiheesta muualla

* Viralliset sivut 
*
Ofpe/WN9-tähti

**Ofpe/WN9-tähdet** ovat joukko elinkaarensa loppupuolella olevia massiivisia kuumia tähtiä. Niiden tyypillinen piirre on voimakas tähtituuli, jonka nopeus on vain 400–500 km/s mutta joka kuljettaa tähden pintaosien ainetta ympäröivään avaruuteen jopa 2 – 5·10-5 Auringon massaa vuodessa. Ofpe/WN9-tähdet ovat hyvin kuumia, ja niiden pintalämpötilat ovat 30 000 – 40 000K. Tähden säde on yleensä 20–40 Auringon sädettä, ja luminositeetti vastaa tyypillisesti runsasta kymmentä tuhatta Aurinkoa. Tähtien massat ovat alle 100 Auringon massaa.

Tähtityypin nimen alkuosa Ofpe tulee tähden spektriluokasta, joka on O, mutta spektrissä näkyy voimakkaan tähtituulen aiheuttamia piirteitä (f); spektri on poikkeava eli pekuliaarinen (p), ja siinä näkyy normaalien absorptioviivojen lisäksi emissioviivoja (e). Nimen loppuosa WN9 on typpipitoisten Wolfin–Rayetin tähtien myöhäinen luokka. Luokitus otettiin käyttöön vuonna 1982.

Ofpe/WN9-tähdet edustavat tähtien evoluutiossa välivaihetta spektriluokan O ylijättiläisten ja Wolfin–Rayetin tähtien välillä. Niiden pintakerroksissa on runsaasti CNO-syklin tuotteita. Spektrissä on nähtävissä voimakkaita P Cygni -viivaprofiileja, etenkin ionisoituneen piin ja hiilen spektriviivoissa. Piirre voimistuu sitä mukaa, kun tähden muut ominaisuudet lähestyvät Wolfin–Rayetin tähtiä.

Ofpe/WN9-tähtiä ei tunneta kovin monta, mikä viittaa vaiheen olevan vain lyhytkestoinen osa massiivisen tähden elämää. Eniten tutkittu kohde on HDE 269227.

## Aiheesta muualla
*Lyhyt johdatus Ofpe/WN9-tähtiin.
Perugia

**Perugia** on Umbrian hallintoalueen ja Perugian maakunnan pääkaupunki Keski-Italiassa. Kaupungissa on vajaat 170&nbsp;000 vakinaista asukasta. Perugia on rakennettu Tiberjoen rannalla kohoavan kukkulan laelle, jonne johtavat jyrkät kadut ja portaikot.

## Historia
Perugian historia ulottuu etruskien valtakaudelle asti, jolloin se oli yksi etruskien kaupunkivaltioista nimeltään Perusia.
Vuosina 1378-1534 Perugialla oli itsehallinto ja vuosina 1540-1860 se kuului Kirkkovaltioon.

## Talous
Perugia tunnetaan suklaastaan, ja kaupungissa järjestetään vuosittain suklaafestivaalit. Perugialaisia Baci-makeisia tuodaan Suomeenkin. Kaupungissa on myös tekstiili-, elintarvike- ja koneteollisuutta. 

## Koulutus
Kaupungissa on kaksi yliopistoa. Università degli Studi di Perugia on perustettu vuonna 1308. Toinen, Università per stranieri di Perugia, on tarkoitettu ulkomaalaisille opiskelijoille. Kaupungissa on myös taideakatemia ja konservatorio.

## Nähtävyyksiä

Kaupungin keskus on tori *Piazza IV Novembre*. Torilla on keskiaikainen kaivo *Fontana Maggiore*, jonka ovat tehneet Nicola Pisano ja Giovanni Pisano vuosina 1274-1278.  
Torin reunalla olevassa *Palazzo dei Priori*ssa sijaitsee Umbrian kansalliskalleria *Galleria nazionale dell'Umbria*. Gallerian nähtävyyksiä ovat kaupungissa 1400- ja 1500-luvulla eläneiden taidemaalareiden, Pietro Peruginon ja Pinturicchion hengelliset työt.  Palazzo dei Priorin pörssisalissa, *Collegio del Cambiossa*, on nähtävillä Peruginon ja hänen oppilaansa Rafaelin freskoja. 
Kaupungissa on runsaasti rakennusmuistomerkkejä kaupungin perustaneiden etruskien ajoilta.  Kaupunkia ympäröi etruskilais-roomalaiset kaupunginmuurit.  Etruskilaiselta portilta johtaa kulku maanalaiselle kadulle, *Via Bagliona Sotterrane*lle, jossa on kauppoja, asuntoja ja pylväskäytäviä.
Nähtävyyksiin kuuluu myös keskiaikainen akvedukti.

### Kirkkoja
Perugiassa on runsaasti arvokkaita vanhoja kirkkoja.
* San Lorenzon katedraali (*Cattedrale di San Lorenzo*), joka sijaitsee Piazza IV Novembren laidalla.
* Sant'Angelon basilika.
* San Bernardino rukouskappeli, jonka ulkoseinä on koristeltu Agostino di Duccion tekemillä matalilla kohokuvilla.
* San Pietron kirkko (*Basilica di San Pietro*), joka on Tintoretton oppilaan koristelema.

## Urheilu
Kaupungissa on myös jalkapallojoukkue Perugia Calcio.

## Lähteet
Roihuvuoren seurakunta

**Roihuvuoren seurakunta** on evankelis-luterilainen seurakunta Itä-Helsingissä. Sen toimialueeseen kuuluvat Roihuvuori, Marjaniemi, Tammisalo, Laajasalo, Santahamina, Villinki ja Kruunuvuorenranta. Seurakunta kuuluu Vartiokylän rovastikuntaan Helsingin hiippakunnassa. Se on hallinnollisesti osa Helsingin seurakuntayhtymää.

Roihuvuoren seurakunta on perustettu vuonna 1965, jolloin Herttoniemen seurakunnan kehittyessä ja kasvaessa päätettiin perustaa uusi seurakunta. Seurakunnalla on käytössään kaksi kirkkoa, nykyinen pääkirkko Roihuvuoren kirkko ja uusi, vuonna 2003 käyttöön otettu Laajasalon kirkko. Seurakunnan ensimmäinen pääkirkko Tammisalon kirkko ei ole tällä hetkellä käytössä. Seurakunnalla on lisäksi käytössään Laajarannan huvila, jossa on esimerkiksi nuorisotyön toimintaa sekä viikonloppuisin kasteita. Roihuvuoren seurakunnan kirkkoherrana toimii Pekka Kaskinen.

Seurakunta vietti vuonna 2025 juhlavuotta täyttäessään 60-vuotta. Vuoden aikana julkaistiin myös uusi strategia, jonka visiona on "Yhteisö keskellä elämää." Roihuvuoren seurakunta toimii aktiivisesti ihmisten arjessa esimerkiksi auttaen yksinäisiä, tukien nuoria ja luoden tilaa hiljentymiselle sekä Pyhän kohtaamiselle.

Vuoden 2025 lopussa Roihuvuoren seurakuntaan kuului 16&nbsp;706 jäsentä, mikä oli 46,1 prosenttia alueen asukkaista. Yleinen trendi jäsenmäärän suhteen Helsingissä on ollut 2000-luvulla laskeva, myös Roihuvuoren seurakunnan osalta.

## Kirkkoherrat
Roihuvuoren seurakunnassa on vuodesta 1965 lähtien palvellut neljä eri kirkkoherraa.
* 1965–1972: Erkki Airas
* 1973–1983: Väinö Karhumäki
* 1984–2009: Matti Malmivaara
* 2009–: Pekka Kaskinen

## Katso myös
* Uskonto Helsingissä
* Helsingin seurakuntayhtymä

## Lähteet
* 
* Roihuvuoren seurakunta

### Viitteet
Tasainen liike

**Tasaiseksi liikkeeksi** kutsutaan liikettä, jossa liikkeen keskinopeus on miltä tahansa aikaväliltä laskettuna sama. Tämän takia tasainen liike on suoraviivaista, sillä fysiikassa nopeus on vektorisuure, johon kuuluu sen suuruuden ohella myös suunta. Näin käsitettynä se voi olla vakio vain, jos liikkeen suuntakaan ei muutu. Tasaisessa liikkeessä kiihtyvyys on nolla. Kappaleen tietyssä ajassa kulkema matka voidaan laskea kertomalla sen nopeus aikavälin pituudella (s = vt).

Tasainen liike on yksinkertaisin liikkeen malli, jolla kuvataan todellista liikettä. Mekaniikan ensimmäisen peruslain mukaan kappaleen liike on tasaista, jos siihen ei vaikuta mikään ulkoinen voima, tai jos siihen vaikuttavien voimien vektorisumma on nolla. Käytännössä täysin tasainen liike on luonnossa kuitenkin hyvin harvinainen.

## Katso myös
* Tasaisesti kiihtyvä liike

## Aiheesta muualla
*Opetus.tv: Fysiikan etäopiskeluympäristö, Tasainen liike: 1. Tasaisen liikkeen kuvaajat ja yhtälön johtaminen, 2. Matka ja tasainen liike
Chianti

**Chianti** on italialainen punaviini. Sitä tuotetaan Keski-Italiassa Toscanan alueella Sienan, Arezzon, Pisan, Pistoian ja Praton maakuntien sekä Firenzen metropolikaupungin alueella. Chianti DOP -laatuviinien (DOCG, Classico, Vin Santo del Chianti, Vin Santo del Chianti Classico) tuotantomäärä on vuosittain runsas miljoona hehtolitraa (1,14 milj. hl vuonna 2016).

Chianti sekoitetaan eri rypäleistä tavallisesti siten, että siinä on 70&nbsp;% Sangiovesea, 15&nbsp;% Canaioloa ja 15&nbsp;% Malvasia Biancaa. Chiantit ovat puolikovia ja keskitäyteläisiä viinejä. Niiden maku on kevyehkön marjainen.

Chiantia valmistetaan seitsemänä eri variaationa: Classico, Rùfina, Colli Senesi, Colli Fiorentini, Montalbano, Colli Aretini ja Colline Pisane. Näistä vain *Chianti Classico* on peräisin Chiantin viljelyn sydänmailta. Normaalisti Chianti kypsyy 4&ndash;7 kuukautta. Pidempään, 38 kuukautta, kypsynyttä Chiantia voi kutsua *Chianti Riservaksi*. Viinipullon kaulassa oleva mustan kukon (*Gallo nero*) leima tarkoittaa, että viinintuottaja kuuluu Classicon alueen osuuskuntaan.

Chiantille leimallista on usein pullon alaosan ympärille tehty niinipunos. Sen keksijänä pidetään vuosina 1809–1880 elänyttä paroni Bettino Ricasolia, joka on myös vakiinnuttanut nykyisen Chianti-reseptin.


Bottiglia vino chianti sull'Arno a Pisa.jpg|Chiantia kotiseudullaan Pisassa.
Fiasco di vino rosso da tavola Monteriggioni.jpg|Chianti-pullon niinipunos (*fiasco*).


## Lähteet

## Aiheesta muualla

* Chianti-viinin kotiseudulla, Seura, 16.08.1939, nro 33, s. 18, Kansalliskirjaston digitaaliset aineistot
Sojuz TM-2

**Sojuz TM-2** oli toinen Neuvostoliiton lento Mir-avaruusasemalle. Laukaisu tapahtui Baikonurin kosmodromilta 5. helmikuuta 1987 klo 21:38:16 UTC. Juri Romanenko jäi sinne 326 vuorokaudeksi. Laveikinille tuli sydämen rytmihäiriöitä ja hän palasi maahan niiden vuoksi paljon aikaisemmin. Lennon pituus oli 174 päivää 3 tuntia 25 minuuttia ja 56 sekuntia. Lennon radiokutsu oli "Taimur".

## Miehistö
Laukaistiin avaruuteen
*Juri Romanenko
*Aleksandr Laveikin

Palasi avaruusasemalta
*Aleksandr Viktorenko
*Aleksandr Laveikin
*Muhammad Faris (Syyria)

## Rataparametrit
*Massa 7&nbsp;100 kg
*Perigeum 341 km
*Apogeum 365 km
*Inklinaatio 51,6°
*Periodi 91,6 minuuttia

## Lähteet
Roihuvuoren kirkko

**Roihuvuoren kirkko** on Roihuvuoren seurakunnan pääkirkko Helsingissä. Helluntaina 1970 käyttöön vihityn kirkon on suunnitellut arkkitehti Lauri Silvennoinen. Kirkon rakennusmateriaali on Saksasta tuotuja isoja ikkunoita ja itävaltalaisia kirkonkelloja lukuun ottamatta Suomesta. Roihuvuoren kirkon kuusikulmainen muoto on peräisin 300-luvun kastekappelista. Varsinaisen kirkkosalin katossa on Daavidin tähti. Kirkossa on myös kastekappeli, seurakuntasali ja muita tiloja. Kirkkosalin pinta-ala on 430&nbsp;m², ja sinne mahtuu enintään 600 henkilöä, heistä noin 450 istumaan.

Roihuvuoren kirkon urut on valmistanut Kangasalan urkutehdas vuonna 1972. Niissä on 26 äänikertaa. Alttaritaulu on lasimaalaus nimeltään *Circulum vitae - Elämän ympyrä*, ja sen on suunnitellut taiteilija Reino Hietanen. Kastekappelin alttaritaulu taas on mosaiikkityö *Kristus ristillä*, jonka on suunnitellut marjaniemeläinen taiteilija Uuno Eskola.


Tiedosto:Roihuvuoren kirkko C IMG 2140.JPG|Roihuvuoren kirkko
Tiedosto:Roihuvuoren kirkko C IMG 2145.JPG|Roihuvuoren kirkko sisäänkäynnin puolelta
Tiedosto:Roihuvuoren kirkko C IMG 2172.JPG|Roihuvuoren kirkko leikkipuiston takaa


## Lähteet

## Aiheesta muualla
Federico Balzaretti

**Federico Balzaretti** (s. 6. joulukuuta 1981 Torino) on italialainen jalkapalloilija. Hän pelasi puolustajana ja edusti urallaan muun muassa Torinoa, Juventusta, Palermoa ja Romaa.

Balzaretti on Torino FC:n kasvatteja. Hän debytoi Torinon edustusjoukkueessa kaudella 2002-2003. Tämän jälkeen hän oli muutamia kausia lainassa Varesessa ja Sienassa. Kausi 2004-2005 oli Balzarettin läpimurtokausi Torinossa, joka silloin pelasi Serie B:ssä. Kauden päätteeksi joukkue nousi Serie A:han. Huolimatta noususta joukkue hajosi ja Balzaretti vapautui sopimuksesta. Tämän jälkeen hän teki sopimuksen Torinon paikalliskilpailija Juventuksen kanssa. Kaudella 2005-2006 hän oli useimmiten vakiokokoonpanossa joukkueessa, joka alun perin voitti Serie A:n mutta menetti mestaruutensa sopupeliskandaalissa. Seuraavalla kaudella Balzaretti pelasi Juventuksen riveissä Serie B:ssä ja teki kaksi ensimmäistä maaliaan aikuisten sarjoissa. Kaudeksi 2007–2008 hän siirtyi Fiorentinan joukkueeseen mutta ei vakiinnuttanut paikkaansa joukkueessa. Vuoden 2008 alussa hän siirtyi Palermoon, jossa pelasi vuoteen 2012. Elokuussa 2012 Balzaretti allekirjoitti kolmen vuoden sopimuksen Roman kanssa.

## Aiheesta muualla
* Balzaretti A.S ROMA:n virallisilla sivuilla
Sojuz TM-30

**Sojuz TM-30** oli 39. lento Mir-avaruusasemalle. Laukaisu Baikonurin kosmodromilta tapahtui 4. huhtikuuta 2000 kello 5.01.29 UTC. Se kuljetti kaksi kosmonauttia avaruusasemalle. Sen telakointi asemaan tapahtui automaattisesti. Lennon radiokutsu oli Jenisei (Енисей). Lento kesti 72 päivää. 

## Miehistö
*Sergei Zaljotin 
*Aleksandr Kaleri

## Rata
*Perigeum 186 km
*Apogeum 222 km
*Inklinaatio 51,7°
*Periodi 88,6 minuuttia

## Lähteet
Steyr GB

**Steyr GB** () on itävaltalaisen Steyr-Mannlicherin valmistama kaasuhidasteinen, kaksitoiminen itselataava pistooli. Asetta valmistettiin vuosien 1981–1988 välillä 15 000–20 000 kappaletta. Sen toimintaperiaate on peräisin Saksassa toisen maailmansodan loppuvaiheessa kehitetystä Volkspistolesta. Steyr GB oli kilvassa Itävallan asevoimien palveluspistooliksi, mutta hävisi Glock 17:lle.
  
## Tekniset tiedot

*Kaliiperi: 9 x 19mm Luger/Parabellum 
*Pituus: 216 mm 
*Piipun pituus: 136 mm 
*Paino: 845 g tyhjänä, 1285 g ladattuna 
*Lipas: 18 patruunaa  

## Lähteet

## Aiheesta muualla
*Steyr's GB; Too Good Too Soon?
Landry Bonnefoi

**Landry Bonnefoi** (20. syyskuuta 1983 Villeparisis) on ranskalainen jalkapallomaalivahti. Hän edustaa Ranskan liigassa pelaavaa SC Bastiaa.

Bonnefoi aloitti uransa AS Cannes'n joukkueessa vuonna 2000. Yhden kauden jälkeen hän siirtyi italialaisen suurseura Juventuksen organisaatioon, jossa pelasi kahden kauden ajan nuorten joukkueessa. Bonnefoi joutui kilpailemaan peliajasta ykkösjoukkueessa Gianluigi Buffonin, Christian Abbiatin ja Antonio Chimentin kanssa tuloksetta. Kaudella 2003-04 hän haki FC Messina Pelorosta lainapestin turvin, muttei pelannut kuin yhden ottelun.

Vuonna 2006 hän siirtyi lainalle Ranskan kakkosliigassa pelanneeseen FC Metziin suuremman peliajan toivossa. Hänen sopimuksessaan oli myös optio, jonka mukaan Metzillä oli mahdollisuus ostaa pysyvästi Bonnefoi kauden jälkeen itselleen. Peliaika ykkösveskari Christophe Marichez'n varjossa jäi kuitenkin vähiin. 

Vuonna 2007 Bonnefoi jätti Juventuksen lopullisesti ja palasi kotimaahansa Dijon FCO:n paitaan. Bonnefoilla oli vaikeuksia saada riittävästi peliaikaa Dijonissa ja lopulta kesällä 2009 hän siirtyi seurasta Amiensiin. Bonnefoi torjui kolme kautta Ranskan Ligue 2:ssa pelanneen seuran ykkösmaalivahtina, kunnes kesällä 2012 siirtyi liigaan nousseen SC Bastian organisaatioon.
Sojuz TMA-9

**Sojuz TMA-9** oli Venäjän avaruusjärjestön toteuttama avaruuslento ISS-avaruusasemalle, jonka suunniteltu laukaisu tapahtui 18. syyskuuta 2006 ja paluu maahan 21. huhtikuuta 2007. Laukaisu tapahtui Baikonurin kosmodromilta tornista LC1 Sojuz-kantoraketilla. Lento kesti 215 päivää.

## Miehistö

Avaruuteen kuljetettiin ISS:n "Retkikunta 14"-miehistö
*Mihail Tjurin, lennon päällikkö, Venäjän avaruusjärjestö
*Michael López-Alegría, lentoinsinööri, NASA
*Anousheh Ansari, persialais-amerikkalainen naisavaruusturisti, Yhdysvallat, joka korvasi japanilaisen avaruusturistin Daisuke Enomoton, joka ei läpäissyt lennon lääketieteellisiä vaatimuksia.

Asemalta maahan palaavat:
*Mihail Tjurin, päällikkö, Venäjän avaruusjärjestö
*Michael López-Alegría, lentoinsinööri, NASA
*Charles Simonyi, avaruusturisti, Yhdysvallat

## Lähteet

## Aiheesta muualla
*Sojuz TMA-9
Mathias Lindström

**Mathias Lindström** (14. tammikuuta 1981 Houtskari) on uransa lopettanut suomalainen jalkapalloilija. Hän oli pelipaikaltaan keskuspuolustaja.

## Ura

Lindström aloitti jalkapallon Vasa IFK:ssa 5-vuotiaana. Hänen ollessa 16-vuotias Pargas Idrottsföreningin päävalmentajana toiminut Stefan Strömborg näki tämän potentiaalisena pelaajana ja nosti Lindströmin Kolmosessa pelanneeseen joukkueeseensa. Keskikentällä pelannut Lindström teki sarjadebyyttinsä samalla kaudella ja nousi lopulta paraislaisten avauskokoonpanoon. Hän oli tärkeässä roolissa PIF:n paluussa Kakkoseen kaudella 1999, pelaten 18 ottelussa ja ollen maalinteossa neljästi. Lindström kutsuttiin myös samana vuonna alle 18-vuotiaiden maajoukkueeseen. Kakkosessa Lindströmin paikaksi vakiintui puolustuksen keskusta ja ensimmäisellä kaudellaan kolmanneksi korkeimmalla sarjatasolla hän esiintyi avauskokoonpanossa 19 kertaa.

Vuonna 2001 Lindström siirtyi Veikkausliigassa pelanneen FC Inter Turun riveihin. Ensimmäisellä kaudellaan hänen asemansa vaihteli vielä avauskokoonpanon ja vaihtopelaajan välillä, mutta seuraavalla kaudella Lindström vakiinnutti paikkansa turkulaisten keskuspuolustuksessa. FC Interissä hän nousi myös alle 21-vuotiaiden maajoukkueeseen ja vakuuttavilla esityksillään Lindström palkittiin nuorten maajoukkueen parhaana pelaajana vuonna 2002. Talvella 2004 hän kävi englantilaisjoukkue Swindon Town FC:n testissä.

Kaudeksi 2005 Lindström siirtyi AC Allianssiin. Loppukauden hän pelasi lainasopimuksella norjalaisessa Fredrikstad FK:ssa. Vuodeksi 2006 Lindström liittyi toisen Allianssi-pelaajan, Juska Savolaisen kanssa Tampere Unitediin. Heti ensimmäisenä kautenaan hän oli mukana voittamassa Suomen mestaruutta, loukkaantumisten tosin rajoittaen hänen sarjaesiintymisensä kolmeentoista otteluun. Palattuaan loukkaantumisesta Lindström pelasi myös kaksi ottelua lainalla FC Hämeenlinnassa. Kaudella 2007 Lindström ja TamU voittivat tuplamestaruuden toisellä perättäisellä Suomen mestaruudella sekä Suomen Cupin voitolla.

Syyskuussa kesken kauden 2009 Lindström siirtyi Helsingin Jalkapalloklubiin. Hän pelasi kauden lopusta viidessä ottelussa, voittaen kolmannen mestaruutensa. Siirtonsa jälkeen hän oli yksi joukkueen tärkeimmistä pelaajista rauhallisuutensa ja varmuutensa ansiosta. Keväällä 2010 Lindström koki pahan loukkaantumisen, joka esti pelaamisen käytännössä koko kaudella. Hän ehti kuitenkin kuntoutua pelaamaan kauden viimeisiin otteluihin ja pääsi juhlistamaan seuran voittamaa mestaruutta. Syksyllä 2013 hänestä tuli eniten Veikkausliiga-mestaruuksia voittanut pelaaja seitsemällä mestaruudellaan.

Pelaajauransa ohella Lindström on opiskellut kauppatieteiden kandidaatiksi Åbo Akademissa.

## Saavutukset
*Suomen mestaruus 2006, 2007, 2009, 2010, 2011, 2012, 2013
*Suomen Cupin voitto 2007, 2011
*Liigacupin voitto 2005, 2009

## Palkinnot

*Nuorten maajoukkueen paras pelaaja 2002
*Varsinais-Suomen vuoden jalkapalloilija 2002
*Vuoden liigapuolustaja 2011
*Veikkausliigan tähdistöjoukkue 2007, 2011, 2012

## Lähteet
Legion (albumi)

**Legion** on yhdysvaltalaisen Deicide-yhtyeen toinen, vuonna 1992 julkaistu täyspitkä studioalbumi. 

## Kappalelista
# 
# 
# 
# 
# 
# 
# 
# 

## Kokoonpano levyllä
* Glen Benton - laulu, basso
* Eric Hoffman - kitara
* Brian Hoffman - kitara
* Steve Asheim - rummut

## Aiheesta muualla
* 
*
Liike

**Liike** voi tarkoittaa seuraavia:

* liike, fysiikan käsite
* liike, vähittäiskaupan myymälä tai palveluyrityksen toimipiste
* liike, esimerkiksi aatteen, puolueen tai joukkoliikkeen synonyymi.
Viron paperiteollisuus

**Viron paperiteollisuus** muodostuu Kehrassa olevasta intilais-singaporelaisen Tolaram Groupin omistamasta säkkipaperitehtaasta (Horizon Pulp and Paper Ltd), Räpinan keräyspaperia jalostavasta tehtaasta (AS Räpina Paberivabrik) ja Kundassa sijaitsevasta itävaltalaisen Heinzel Holding GmbH:n omistamasta selluloosatehtaasta (AS Estonian Cell). 

Puuraaka-aineesta huolimatta Viroon ei rakennettu Neuvostoliiton aikana paperiteollisuutta, sillä Baltian talousalueelle osoitettiin valtion tuotantosuunnitelmissa lähinnä kevyen teollisuuden ja elintarviketeollisuuden tuotantovelvoitteita. Baltian katsottiin muodostavan perinteiseen tapaan alueen, joka voi tuottaa Leningradin tarvitsemia elintarvikkeita merkittävässä määrin.

## Historia
Viron ensimmäinen maininta paperitehtaasta on vuodelta 1644.

## Rakenne
Virossa ei ole sanomalehti- tai hienopaperitehtaita. Viron paperinjalostus perustuukin siihen, että ulkomailta tuotua paperia ostetaan tukkuerinä ja jalostetaan ne paikallisesti paperituotteiksi, kuten pienempikokoisiksi papereiksi ja kartonkipakkauksiksi, tai raaka-aineena käytetään keräyspaperia, jota jalostetaan lähinnä pakkausmateriaaleiksi. Paperituotteita myös viedään.

Kehran säkkipaperitehdas vie tuotannostaan 99 % ulkomaille.

## Lähteet
* Horizon Pulp and Paper 
* AS Räpina Paberivabrik  
* AS Estonian Cell
LOVEppears

**LOVEppears** on japanilaisen Ayumi Hamasakin toinen studioalbumi, joka julkaistiin 10. marraskuuta 1999. Albumi nousi Oricon-albumilistan kärkeen ja pysyi listalla kaikkiaan 62 viikkoa.

Albumilta on julkaistu kahdeksan singleä: *WHATEVER*, *LOVE ~Destiny~*, *TO BE*, *Boys & Girls*, *A*, *appears*, *kanariya* ja *Fly high*. Kolme ensimmäistä singleä on myös julkaistu uudelleen uusilla remix-kappaleilla täydennettynä 28. helmikuuta 2001.

## Kappaleet

### CD 1

# 
# 
# 
# 
# 
# 
# 
# 
# 
# 
# 
# 
# 
# 
# 
# 
#  (piiloraita kappaleen 16 lopussa)

### CD 2

# 
# 
# 
# 
# 

## Tekijätiedot

Kappaleen 1 on säveltänyt HΛL. Kappaleet 2, 3, 6, 7, 8, 11 ja 13 on säveltänyt D・A・I. Kappaleen 4 on säveltänyt Yasuhiko Hoshino (). Kappaleet 5, 10, 12 ja 16 on säveltänyt Kazuhito Kikuchi (). Kappaleen 9 on säveltänyt Hideaki Kuwabara (). Kappaleen 14 on säveltänyt Naoto Suzuki () ja kappaleen 15 TSUNKU.

Kappaleet 1, 2, 5, 9 ja 12 on sovittanut HΛL. Kappaleet 3, 6, 7, 8, 11 ja 13 ovat säveltäneet Naoto Suzuki ja D・A・I. Kappaleen 4 on säveltänyt 菊池圭介. Kappaleen 10 on säveltänyt Izumi "D・M・X" Miyazaki (). Kappaleet 14, 15 ja 16 on sovittanut Naoto Suzuki.

Kaikki kappaleet on sanoittanut Ayumi Hamasaki. 

Levyn on tuottanut Max Matsuura.

## Lähteet
Viides vuosituhat eaa.

**Viides vuosituhat eaa.** oli tuhannen vuoden ajanjakso, joka kesti matemaattisessa mielessä vuoden 5000 eaa. alusta vuoden 4001 eaa. loppuun. Tämän vuosituhannen aikana maanviljely levisi Lähi-idästä läpi Etelä- ja Keski-Euroopan. Mesopotamian ja Anatolian kaupunkikulttuurit kukoistivat. Karjankasvatus levisi läpi Euraasian aina Kiinaan asti.

Irlantilaisen piispan James Usherin Raamattuun perustuvien laskelmien mukaan maailmankaikkeus luotiin sunnuntaina 23. lokakuuta vuonna 4004 eaa. tai ehkä sittenkin edellisenä iltana.

## Lähteet
### Viitteet
Brittiläinen (kissa)

**Brittiläinen lyhytkarva** on kissarotu. Rodusta käytetään usein myös nimitystä *brittiläinen* tai pelkästään *britti*. Ne ovat jämerärakenteisia, säyseitä ja luonteeltaan vaatimattomia. Paksu turkki ja tuuhea aluskarva on myös ominaista briteille.
__NOTOC__
## Rakenne

*Vartalo: Pyöreämuotoinen, massiivinen, lihaksikas. Lyhyet, vahvat jalat.
*Pää: Leveä ja pyöreä, posket pulleat. Vahva alaleuka. Kuono lyhyt ja leveä.
*Silmät: Suuret ja pyöreät. Väri yleensä oranssi tai kuparinvärinen, mutta esim. shaded silver -värisillä kissoilla vihreä ja naamiovärisillä kissoilla sininen.
*Korvat: Pienet ja pyöreäkärkiset, leveästi erillään toisistaan.

## Luonne

Tyypilliset brittiläiset ovat rauhallisia ja hiljaisia, mutta kuitenkin määrätietoisia metsästäjiä. Brittiläinen nauttii saadessaan ulkoilla, mutta sopeutuvaisena kissana se tyytyy myös sisäkissan elämään, kunhan sille tarjotaan sopivasti virikkeitä. Britit ovat maltillisia, itsevarmoja, vaatimattomia ja ystävällisiä.

## Historia

Brittiläinen lyhytkarva kehitettiin 1880-luvulla englantilaisista koti- ja maatiaiskissoista. 1950-luvulla rotu melkein katosi, mutta elpyi pian, sillä sitten jalostamiseen käytettiin persialaisia. 1970-luvulla brittiläisiä vietiin Yhdysvaltoihin, jossa rodusta tuli nopeasti suosittu. Brittikissa on nykyisin Britannian rekisteröidyistä rotukissoista kolmanneksi yleisin.

## Muuta

Noin 40 prosenttia brittiläisistä kuuluu veriryhmään B, joka on lyhytkarvaisilla kissoilla harvinainen. 

Sininen on brittikissojen suosituin väri. Hyväksyttyjä värejä on toistasataa, mm. valkoinen, musta, suklaa, lila, creme, kilpikonna, punainen, shaded silver ja golden sekä naamiovärit (colourpoint). Brittiläisiä on myös tabby-, täplikäs- ja tiikerikuvioisia.

## Aiheesta muualla

* Suomen brittikissat ry.
* Suomen Kissaliitto ry
Kuudes vuosituhat eaa.

**Kuudes vuosituhat eaa.** oli tuhannen vuoden ajanjakso, joka kesti matemaattisessa mielessä vuoden 6000 eaa. alusta vuoden 5001 eaa. loppuun. Tämän vuosituhannen aikana maanviljely levisi Balkanilta Italiaan ja itäiseen Eurooppaan sekä Mesopotamiasta Egyptiin. Ihmispopulaatio pysyi noin 5 miljoonassa.
Rihtniemi

**Rihtniemi** *([[ruotsin kieli|ruots.]] Verknäs)* on varsinaissuomalaisessa Pyhärannan kunnassa sijaitseva kylä.

Rihtniemi-nimen alkuperästä ei ole tarkkaa tietoa. Vanhimmat nimitykset niemelle ovat peräisin vuodelta 1650 olevasta kirjoituksesta, jossa sitä kutsutaan nimillä *Rictaniemi* ja *Wärknäsudd*. Tohtori Arvo Loppmeren mukaan niemi olisi ollut alun perin nimeltään *Rihtimäki*.

Kylä sijaitsee nimestäänkin päätellen niemen päällä. Rihtniemen editse on vuosisatojen ajan kulkenut Raumalle kulkeva laivaliikenne. Niemen karikkoisuuden vuoksi alueella on sattunut useita merionnettomuuksia.

Rihtniemellä sijaitsee muun muassa Pyhärannan seurakunnan, Pyhärannan kotiseutuyhdistyksen ja Marttojen omistuksessa oleva leirikeskus sekä hyvällä paikalla sijaitseva lintutorni. Niemen keskiosassa on noin 4,5 hehtaarin kokoinen, Lounais-Suomen ympäristökeskuksen rauhoittama luonnonsuojelualue.

Rihtniemen kylä sijaitsee noin 10 kilometrin päässä Rauman kaupungista, ja Ruotsin rannikolle on niemeltä vain noin 200 kilometrin matka. Rihtniemi on myös Varsinais-Suomen maakunnan pohjoisin ja Etelä-Suomen mantereen läntisin kohta.

Museovirasto on vuonna 2009 määritellyt Rihtniemen kylän yhdeksi Suomen valtakunnallisesti merkittävistä rakennetuista kulttuuriympäristöistä. 

## Yhdistystoiminta
Pro Rihtniemi ry toimii Rihtniemen asukkaiden yhteisen hyvän puolesta. Yhdistys perustettiin alun perin vastustamaan alueelle suunniteltuja tuulivoimaloita vuonna 2009. 

Rihtniemen Nuorisoseura on paikallinen suunnistuksen erikoisseura, joka on osallistunut Jukolan viestiin vuosina 2022, 2023, 2024 ja 2025.

## Lähteet
Pentakloorietaani

**Pentakloorietaani** (C2HCl5), josta käytetään myös nimiä **etaanipentakloridi** ja **pentaliini**, joka normaaliolosuhteissa on olomuodoltaan väritön neste, jolla tunnusomainen haju. Pentakloorietaanin rakennekaava on CHCl2CCl3, moolimassa 202,3 g/mol, sulamispiste −29 °C, kiehumispiste 162 °C, tiheys 1,68 g/cm3 ja CAS-numero 76-01-7.
Pentakloorietaani liukenee huonosti veteen.

Ensimmäisen kerran pentakloorietaania valmisti vuonna 1840 Henri Victor Regnault kloorimetaanin klorinolyysillä. Sitä voidaan valmistaa klooraamalla trikloorieteeniä käyttäen katalyyttinä rauta(III)kloridia tai UV-säteilytystä. Sitä muodostuu myös epätoivottuna sivutuotteena valmistettaessa muita kloorattuja etaanijohdannaisia. Pentakloorietaania voidaan käyttää liuottimena, mutta sen myrkyllisyyden vuoksi tämä käyttö on vähentymässä. Nykyään suurin osa tuotetusta tai sivutuotteena muodostuneesta pentakloorietaanista käytetään tetrakloorieteenin tai klorinolyysillä saatavan tetrakloorimetaanin valmistamiseen.

## Lähteet

## Muita kloorietaaneja
*1-kloorietaani eli etyylikloridi
*1,1-dikloorietaani
*1,2-dikloorietaani
*1,1,1-trikloorietaani
*1,1,2-trikloorietaani
*1,1,1,2-tetrakloorietaani
*1,1,2,2-tetrakloorietaani
*heksakloorietaani

## Aiheesta muualla
*